57 
Sublimat (Kviksølvtveklor) fremskynder i en paafaldende Grad 
Tørringen af Legemets Bløddele og beskytter dem mod Forraadnelse. 
To Mumier, behandlede med dette Konservationsmiddel, skal have holdt 
sig i en lang Aarrække, opbevarede henholdsvis i en Glaskiste og i 
et Glasskab, og paa en lignende Maade skal Ludvig XVIII være 
balsameret 1824. 
Træsyre har, som bekendt, fortræffelige konserverende Egen- 
skaber, men giver de dermed behandlede Væv en temmelig mørk Farve. 
Med Arsensyrling blev der 1835 gjort omfattende Forsøg 
ved Garnisonshospitalet i Neapel. Ligene holdt sig ret friske i 2—4 
Maaneder; saa tørrede de langsomt ind og blev tilsidst aldeles haarde 
og næsten sorte. Da Arsensvrlingen tillige foraarsagede Udvikling af 
ildelugtendo og meget sundhedsfarlige Luftarter, saaat der endogsaa 
indtraf nogle Forgiftningstilfælde, kom Metoden snart i Miskredit. 
Som Resultat af grundige Undersøgelser over forskellige A1 u- 
miniumforbindelsers Indvirkning paa dyriske Væv, hvorfor 
han af „Académie des Sciences" blev belønnet med den store mon- 
thyonske Præmie, var den franske Kemiker G a n n a 1 kommen til at 
betragte de omtalte Forbindelser som de bedste Balsameringsmidler — 
Alun havde været benyttet i den Hensigt allerede i Middelalderen — 
og 1833 begyndte han en Række omhyggelige Injektionsforsøg der¬ 
med. Det bedste Resultat gav den svovlsure Lerjord (Alumi- 
niumsulfat), og ved Injektion af en saadan Opløsning, Tørring og Om- 
vikling med lufttætte Bind lykkedes det ham virkelig at fremstille ret 
gode Mumier. 
I vore Tider gør man kun i yderst sjeldne Tilfælde Brug af den 
egentlige Balsamering, som har til Formaal at bevare Lig for et meget 
langt Tidsrum. For en kortere Tid er en veludført Injektion tilstræk- 
kelig, og den lykkes bedst, naar den udføres gennem Hjertet og den 
store Legemspulsaare, hvorfra hele Pulsaaresystemet lader sig fylde 
næsten fuldkomment med Injektionsvædsken, der saaledes kommer til 
at paavirke samtlige Organer i Legemet Til Injektionen benyttes da 
navnlig Alkohol, Glycerin, Opløsninger af Salpeter, Alun 
og andre Aluminiumsalte, Klorzink, Træsyre, Garves yre m. 
m.; men intet Lig, som er behandlet paa denne Maade, vil kunne 
gøre Regning paa en Holdbarhed, der nærmer sig de gamle ægyptiske 
Mumiers. 
